শুক্রবার সকালে উপজেলার বাংলাবাজারে ওই যুবকের গলাকাটা লাশ দেখতে পেয়ে স্থানীয়রা পুলিশে খবর দেয়। ধারণা করা হচ্ছে, দুর্বৃত্তরা রাতের অন্ধকারে তাকে গলা কেটে হত্যা করে লাশ বাজারে ফেলে যায়। নিহত তৌহিদুল স্থানীয় কলাউড়া মার্কেটে বিকাশের ব্যবসা করতো বলে জানাগেছে। নিহত যুবকের পরিবার সূত্রে জানা যায়, তৌহিদ বৃহষ্পতিবার সকালে ব্যাংক থেকে টাকা আনতে ছাতকে গেলে সে আর বাড়ী ফিরেনি। দোয়ারাবাজার থানার ওসি সুশীল রঞ্জন দাস বলেছেন, লাশ উদ্ধার করে মর্গে পাঠানোর ব্যবস্থা করা হচ্ছে। হত্যাকান্ডের সঙ্গে কে বা কারা জড়িত তা খতিয়ে দেখা হচ্ছে।